Helló, köszöntöm önöket a Pierre Mauroy Stadion-ból, Lille-ből,
ahol az A-csoportban csap össze egymással Görögország és Kanada.
Mindkét csapat régen járt olimpián:
a görögök 16, a kanadaiak 24 éve.
Gyerekkoromban az összes barátom hokizott.
És gól! Tökéletes befejezés!
A hoki mindennél fontosabb. Még a kosárpályákon is görhokiznak.
- Kanada mindenkit lázba hozott. - Akárhányszor bekapcsoltam a tévét, hogy
- valami sportot nézzek, mindig hoki ment. - Crosby. És vége! Így kell ezt!
- Aztán megismételték a hokimeccset. - Kész, vége! Kanadáé az arany!
Pedig kosármeccseket is játszottak. Ez mindig zavart.
Kanadában egy nemzeti sport létezik. A hoki. Pedig vannak jó kosarasok is.
Sok a jó játékos.
Sok sztereotípiát hallottam a kanadaiakról.
Az egyik, hogy udvariasak, és hogy milyen kedvesek vagyunk.
De ha felmegyünk a pályára, kijön a versengő énünk,
bizonyítani akarunk,
meg akarjuk mutatni a világnak,
milyen a kanadai kosárlabda.
Sosem szeretek középszerű játékosok és középszerű csapatok ellen játszani.
A legjobbakkal akarok találkozni, hogy megtudjuk, hol tart a kanadai csapat.
KARNYÚJTÁSNYIRA AZ ARANYTÓL
LILLE, FRANCIAORSZÁG
EGY NAPPAL A KANADA-GÖRÖGORSZÁG MÉRKŐZÉS ELŐTT
Az első csapat fog védekezni. Papanikolau a jobb sarokban, Jannisz adja
az első zárást, Papajannisz a másodikat. Shai, te lépj fel a bal sarokba. Lehet,
hogy megpróbál beforogni. Dwight, neked ott kell lenned, de a labdára itt
helyezzünk nyomást. Oké, gyerünk. Fizikálisan lépj oda.
A Dream Team az egész tornán csak kilenc NBA-játékossal találkozott, a
kanadai keretben idén legalább tíz van.
Az MVP-szavazás második helyezettje, Shai Gilgeous-Alexander kanadai. Lu Dort,
aki talán a legjobb szélső védő az NBA-ben, szintén kanadai.
- Második csoport, gyerünk. - Jamal igazi klasszis,
- egyszerűen megállíthatatlan. - Murray, belép és bezsákolja!
- Ezért lett NBA-bajnok. - Kanadáról az a sztereotípia, hogy ott
mindenki kedves, de Dillon Brooks kicsit más.
Kőkeményen játszik minden percben. Ő egy védő-pióca. Egy szörnyeteg.
Be akar mászni a bőröd alá.
Oké, ez a csapat szeret betörni az alapvonalról.
Trey, neked innen kell indulnod, és ki kell érnünk oda is.
Jó, nézzük a forgatókönyvet,
Jamal, tőled indul, jó?
Bízunk a csapatunkban és a munkában.
Tavaly játszottunk a világ három legjobb csapatával, és mindet legyőztük.
- Ez az, szép volt. Szép dobás! - Szeretem a hazámat képviselni. Ez nagy
élmény. Nagyon büszke vagyok rá. Az ember ezt nem a pénzért csinálja. Az a
cél, hogy a mi országunk legyen a jobb.
- Gyerünk, nyomás, nyomás! - Gyerünk!
- Jó. - Hogy apám a general manager, az… elég
fura, de… azért menő is. Úgy vagyok vele, hogy csak teszem a dolgomat és
képviselem a hazámat. Ilyenkor csak a munkára figyelek, de amikor nem a pályán
vagy az edzőteremben vagyunk, akkor ő az apám.
Mindenben támogatom őt. Talán egy kicsivel kevesebbet
beszélgetek vele akkor, ha a csapattal van.
Gyerünk, gyerünk, gyerünk, gyerünk!
Jól van. A legfontosabb a mentális felkészülés.
Ez kell ahhoz, hogy újra nyerjünk.
Meg akarjuk nyerni az első meccset, most csak az a meccs számít.
Jól van, gyerünk, hajrá. Gyerünk!
Kanada háromra: egy, két, hár!
'91-ben születettem, a Raptors '95 óta létezik.
Micsoda sebesség, ott van a gyűrűnél, ó! Vince Carter!
- Micsoda zsákolás. Nem volt embere. - A kosárlabda a Raptors megjelenésétől
kapott igazán lendületet és nőtt, nőtt, nőtt.
Itt a lehetőség a Raptors előtt, hogy felkerüljünk a térképre,
és hogy elismerjenek a ligában.
A kosárlabdának Kanadában mindig is erős kultúrája volt, de csak egy rétegkultúra
volt. Ma már rengeteg klasszist nevelünk ki, mi adjuk a második legtöbb játékost az
NBA-be, amiről szó sem volt '99-ben, amikor legutóbb kijutottunk.
Nash gyorsan indít és megvan!
- Igen! - Legutóbb 1999-ben jutottunk ki az
olimpiára, a 2000-es, Sydney-i játékokra.
- 9-essel Rowan Barrett. - Gyerekként láttam apám olimpiai mezét
bekeretezve a falon, minden nap elmentem mellette, és kérdezgettem róla. Láttam
rajta, milyen sokat jelent neki, hogy olimpikon volt.
- Jó a kosár, és jöhet egy büntető is. - Csapatkapitány voltam Steve
Nash-sel együtt. Jól játszottunk.
Az olimpián megnyertük a csoportunkat. Hatalmas dolog volt, hogy megmutattuk,
képesek vagyunk rá. Nem nyomást éreztem, hanem felelősséget a csapattársaimért,
és az egész országért. Ez nem volt könnyű. Amikor az NBA-ben játszottam,
én voltam a csapat arca. Ez persze jó dolog volt,
de nagy terhet is jelentett, ami talán a felszínen nem is látszott.
Steve miatt kezdtek a kanadai játékosok álmodni,
hiszen ő eljutott a legmagasabb szintre, kétszer is MVP lett az NBA-ben. Mi,
kanadaiak sosem hittük, hogy ez lehetséges.
Mindig próbáltam példát mutatni a szorgalmammal, a munkamorálommal,
a következő napon, a következő edzésen, a következő mérkőzésen. Remélem,
ennek köszönhetően elértem egy olyan szintre,
amivel inspirálhattam a fiatalokat.
- Steve hatása RJ-re óriási volt. - Ismerem RJ-t kiskora óta, amikor még
Steve bácsinak hívott, és azóta is figyelem őt.
Steve Nash a keresztapám. Az, hogy valaki, akit ismerek, az NBA-ben játszik,
elérhetőbbé tette számomra a célt.
Megnyerték a bronzmeccset az Egyesült Államok ellen.
Micsoda pillanat ez a kanadai kosárlabda számára.
Elképesztő érzés látni, milyen fiatalember lett belőle,
és milyen játékos, és látom,
milyen büszke arra, hogy a hazájáért küzdhet.
Mindig is tudtam, milyen fontos volt az olimpia Apa számára.
Mondtam neki, hogy egyszer én is eljutok oda,
és ott lesz a mezem a
falon az övé mellett.
Ő már a múlt, én vagyok a jövő.
Remek érzés. Tudjuk, hogy ez a csapat odaérhet a dobogóra.
Megvan az esélyünk az éremre, ami jó érzés. Ez a nagy pillanat.
A csoportkör első napja itt, Lille-ben.
Kanada és Görögország, NBA-sztárok mindkét oldalon.
Kíváncsi vagyok Kanadára, mert most már nagyok az elvárások.
De hogyan teljesítenek a torna egyik legjobb csapataként?
Ne engedjétek Janniszt a palánk alá. Tudjuk, hogy gyors az átmenetekben.
Ezt a figurát két dolog miatt játsszák. Az első, hogy izolálják Janniszt.
Ne hagyjuk, hogy felhozzák.
Nyomást kell helyezni a labdára. Ahogy kosarat dobunk, jöhet a nyomás.
Ha extrém nyomást helyezünk mindenre, az segít a felírásban
szereplő védőknek is.
Látjátok, hogy felírtam, hogy „Érzelmek”. Ez egy kurva nagy meccs lesz,
lesznek érzelmek. De egy dolgot nem szabad:
hogy elfelejtsük azt, amire hatással lehetünk. Irányítsunk,
segítsük egymást, bízzunk egymásban,
és ez egy jó meccs lesz. Ezen a tornán a legfontosabb meccs
az első. Jól van, gyertek.
Küzdjünk együtt, küzdjünk egymásért! Kanada háromra: egy, két, há!
Jól van, gyerünk.
Gyerünk, bajnok. Jól vagy?
Mindent bele!
Összesen csak 12 válogatott alkotja az olimpiai mezőnyt.
A torna első szakasza a csoportkör.
Három darab négyfős csoportban zajlanak a küzdelmek.
Minden csoport első két helyezettje jut a negyeddöntőbe,
plusz a két legjobb harmadik.
Nyolc csapat kerül tehát az egyenes kieséses szakaszba.
Az olimpia rettentő nehéz. Sok ország sohasem jut ki,
vagy csak nagyon ritkán. Sok idő és munka kellett ahhoz,
hogy eljussunk arra a szintre, amit az olimpia jelent.
Ne feledjük, hogy ez az első olimpiánk
negyedszázad után, a dobogóra pedig 1936
- óta nem állhattunk fel. - Oké.
Kanada háromra: egy, két, hár!
Nem azért jöttünk az olimpiára, hogy nézzük a súlylökést,
a magasugrást vagy a focit. Azért jöttünk,
hogy történelmet írjunk és jobban szerepeljünk,
mint 1936-ban vagy 2000-ben. Azért jöttünk, hogy nagyot alkossunk.
Papajannisz és Dwight Powell ugrik, és elkezdődik a meccs.
Jannisz kéri a labdát. Micsoda gyönyörű passz!
A közönség is kezd bemelegedni. Shai! Visszalép, rádobja, bemegy és fault.
Rendkívül tapasztalt csapatunk van, nagyon sokat számít, hogy együtt nőttünk
- fel. - Brooks és Antetokumpo.
Van hat-hét-nyolc játékos a csapatban, akikre gyerekkoromból emlékszem,
mert játszottam ellenük.
RJ Barrett. El az útból! Szinte repült!
Gyorsan és keményen játszunk. Mi akarunk lenni az agresszorok.
Eddig erről szól ez a meccs. Nagy a nyomás a kinti dobókon.
- Az ellenfél érezze kényelmetlenül magát. - Murray, kilép és rádobja.
- Ezt nem lehet levédekezni. - Mi öten egy egységet alkotunk,
passzolunk, cselezünk és dobunk, jár a labda és sosem tudni, éppen ki dobja rá.
Dort, hármas, bemegy.
Két védővel szemben. Dort bevágta.
Amikor kimegyünk a pályára, úgy érezzük,
mi vagyunk a legjobbak a világon mindenben: dobásban, védekezésben,
labdajáratásban. Azért jöttünk, hogy ezt megmutassuk.
Brooks mindenhol ott van. Rajta van a keze.
Azt üzenjük mindenkinek, hogy mi vagyunk a legjobbak a világon.
Kanada, a nagy előnyéből hét pontot megőrzött.
86-79, és a kanadaiak győzelemmel kezdték az olimpiát itt, Lille-ben.
PÁRIZS, FRANCIAORSZÁG
EGYESÜLT ÁLLAMOK
Az a legdurvább az olimpián, hogy rengeteg esemény zajlik egyszerre.
Ilyet nem gyakran él át az ember. Mindannyian igyekszünk
kiélvezni az egészet.
El akartam menni a break táncra, de a női verseny a döntő előtti napon van,
a férfi pedig a döntő napján.
- Kimész valamire, amíg itt vagyunk? - Dehogyis.
Azt hittem, kimész az úszásra.
Ha van gyorsúszás, azt megnézem. Én is gyors vagyok.
Kurva gyors vagyok a vízben, de 50 méter alatt elfáradok.
De 25 méteren talán lenyomnék valakit.
Párizs olyan, mint New York, csak nincs légkondi. És nincs jég.
Menjünk el a vívásra. Nem láttam még élőben.
Tuti nagy élmény lesz.
- Szereted az asztaliteniszt? - Én bírom, de ő magyarázott róla.
- Vele kell mennem, hogy láthassa élőben. - Látnom kell ezt a szart.
Gyerünk!
Ja, ő francia. A neve LeBrun. Felix LeBrun.
Hé, Lily kinevetett, amikor azt mondtad, megvernéd. Kinevetett. Ez az, Lily!
- Azt mondják, agyonvernek 21-0-ra. - Miben, pingpongban?
- 21-0. Ott jönnek. Ők azok. - Valaki azt mondta, hogy
megvernek pingpongban 21-0-ra.
Nem hiszem el, nem hiszem el.
Nem hiszem el. Nem létezik. Nem létezik. 11-0? Egy pontot szerzek.
- Dehogyis! - Egy pont, annyit szerzek.
LÁTNI AKAROM A VIDEÓT, AHOL ÚGY ELVERIK, HOGY EGY PONTOT SE SZEREZ
AZT HISZI, HOGY MINDEN SPORTÁGBAN JOBB BÁRKINÉL. LEHET.
ANTMAN, IMÁDUNK, TESÓ… DE AGYON FOGNAK VERNI
Micsoda szem-kéz-koordináció!
Ez az, Lily! Ez az, Lily!
Ó, letámadta. Letámadta. Ja, letámadta.
Ez olyan lehet, mint kosarat dobni az NBA-ben.
Itt is vannak pillanatok, amikor a közönség lázba jön.
Ez tetszik. Rajongó lettem.
- Szuper, köszönöm. - Nincs mit.
CREPS EDZŐKÖZPONT WATTIGNIES, FRANCIAORSZÁG
FRANCIAORSZÁG
- Felix-ben van valami. - Felix 13. a világranglistán?
Nagyon tud.
- Ő LeBrown James. - LeBrun James.
- LeeBron. - LeeBroin.
- LeeBrains 17. - Nézd!
- Igen! - Gyerünk, ez az!
Mondtam, hogy semmit nem tudsz a sportról. Mondtam! Ez könnyű volt. Tényleg!
A mi csapatunk számára a legfontosabb,
hogy kiegyensúlyozott legyen a felkészülésünk, a napi rutinunk,
odafigyeljünk a testünkre, a fejünkre, de ez nehéz.
Egy válogatott tornán nincs sok idő. Minden nap számít.
Hoznál egy kis jeget, kérlek?
Minden, amit készítünk, csakis a legjobb lehet.
Most fűszerezem a halat.
A meccsnapokon minden játékos megmondja, mit szeretne enni.
12 különböző tányér készül minden meccsnapon ebédre a csapatnak.
Mindenki olyan ételt kap, amire a testének szüksége van,
úgyhogy nagyon oda kell figyelnünk arra, hogy mit adunk nekik.
Jó minőségű hús, hal, a zöldségek pedig helyi
kis gazdaságokból érkeznek. A legjobb alapanyagokkal dolgozunk.
Különösen oda kell figyelnünk az olyan játékosok étrendjére, mint Victor, Evan,
Rudy, és Bilal.
Vannak, akik nagyon ügyelnek az étkezésükre,
a klubjuk táplálkozási szakemberével is együttműködnek.
Nekünk alkalmazkodnunk kell ehhez. Tudjuk például, hogy vannak,
akik nem esznek tojást.
Erre is oda kell figyelnünk. Nekik protein-palacsintát készítünk.
Ha esznek pár palacsintát, az olyan, mintha innának egy protein shake-et.
VICTOR WEMBANYAMA CENTER, FRANCIAORSZÁG
EVAN FOURNIER HÁTVÉD, FRANCIAORSZÁG
Aludtál egyet? Rudy?
Aludtál?
- Nem, voltam a… - Hiperbar-ban?
- És tényleg érzed a különbséget? - Igen, nagyon jó.
Azt hiszem, hogy este kipróbálom.
Volt egy nyár, amikor sérült voltam és sokat használtam.
- Gyorsabban felépültem. - Minden nap?
- Talán heti háromszor-négyszer. - Mennyit?
Egy órát.
De pont akkor jött ki a Stranger Things, úgyhogy minden nap…
- Micsoda? - Stranger Things.
Szóval minden nap ott folytattam, ahol abbahagytam.
- Edzeni mész? - Aha.
Jó, menjünk játszani.
Hajrá!
Ez egy nagy pillanat, ami a legjobbkor jön a francia
kosárlabda számára. Időbe telt, mire eljutottunk arra a szintre,
hogy az emberek minden torna előtt az esélyesek közé sorolnak minket.
Irigylem ezt a generációt, hogy hazai pályán játszhat az olimpián.
Jó lenne, ha mi is még mindig játszhatnánk.
Boris Diaw. Egy gyönyörű dobás!
Én voltam a válogatott csapatkapitánya 2006-tól
2018-ig, vagyis 12 évig. Ez vicces, mert sokan azt kérdezik: „Mi?
Nem Tony Parker volt a csapatkapitány? ”
Tony-t az INSEP-ből ismerem.
Az INSEP egy országos szervezet. Összegyűjtik az ország
legtehetségesebb fiataljait, akikről úgy gondolják,
hogy egyszer majd válogatottak lehetnek. Tony fiatalon egészen
másképpen viselkedett, mint a többiek.
Azt mondta, „eljutok az NBA-be, én leszek a legjobb dobó,
ez leszek, az leszek”. A többiek azt mondták neki,
„Hát, lehet, ha így lesz,
az remek”. Én is így voltam vele.
Azt mondtam, „oké, majd meglátjuk”.
Volt egy kis lazaság a csapatban és Tony Parker bejött.
A franciák úgy voltak vele, hogy a részvétel a fontos.
De én utáltam ezt, nagyon utáltam azt a mondatot,
hogy „a részvétel a fontos, nem a győzelem.
Ez rendkívüli! Rendkívüli!
Fel akartam tenni a térképre a francia kosárlabdát.
A franciák Európa-bajnokok és mi is el vagyunk ragadtatva!
A 2001-es draft 28. helyén
a San Antonio Spurs választottja Tony Parker a Racing Club Paris-től.
Amikor engem draftoltak, a francia kosárlabdát nem vették komolyan. Azt
kérdezték: „Miért draftolnak egy francia irányítót?” Azt gondolták, puhányok
vagyunk és nem zuhanyzunk, büdösek vagyunk, meg ilyeneket. De Pop adott egy
- esélyt. - Miért éppen Pop
vállalta be ezt a kockázatot?
- Mert őrült. - Sok oka van annak, hogy azt hiszi, őrült
vagyok. De azt hiszem, a szezon negyedik meccsén odaadtam neki a labdát és azt
mondtam: „Te leszel a főszereplő. Vagy nagyon-nagyon sikeres leszel, vagy
elbuksz, de nem várok másfél vagy két évet arra, hogy eldőljön, mi lesz.
Neked kell eldöntened helyettem”.
A San Antonio Spurs a bajnokcsapat!
Amikor Tony bajnok lett, úgy, hogy kulcsembere volt a
San Antoniónak, amelyik nyert, az Franciaországban nagyot szólt.
Sok embernek én voltam minden reménye. Én lettem az ország nagykövete,
én képviseltem a hazámat Amerikában, én pedig ezt nagyon komolyan vettem.
Gyerekkoromban ő maga volt a francia kosárlabda. Ő tényleg egy ikon volt.
Sokat jelentett, nélküle ma nem tartana itt a hazai sport.
Az első helyen a San Antonio Spurs választottja Victor Wembanyama.
Wemby, amikor draftolta a Spurs, kitett egy képet a közösségi oldalra,
amin a mezemben áll, mert gyerekként Tony Parker és
Spurs-rajongó volt. Óriási volt.
Óriási volt, mert vicces,
hogy milyen az élet.
Úgy érzem, meg volt írva,
hogy a San Antonióhoz kerül.
Itt edzettünk a válogatottal Párizsban. Miután befejeztük,
a fiatalok jöttek utánunk, Wemby csapata. Ez 2018-ban volt, amikor 14 éves volt.
Láttam, hogy bejön egy magas, vékony, fiatal srác.
Én leültem és elkezdtem nézni az edzést. Emlékszem, elővettem a telefonomat,
felhívtam Tony Parkert és azt mondtam neki:
„Te vagy minden idők legjobb francia kosárlabdázója. Élvezd ki,
mert tíz év múlva már nem te leszel az. Itt van az utódod”.
Ő veszi át a stafétabotot, ami nálam volt majdnem 20 évig,
és jó helyen lesz nála.
Az, hogy ekkora figyelem hárul rám, számomra megtiszteltetés,
és egyáltalán nem teher. Ez a figyelem ott van… a levegőben.
Támadjátok a brazilokat. Ne várjunk. Ne várjunk.
Ha nem lógok egész nap a közösségi oldalakon, nem érzem ezt a nyomást.
A hangulat fantasztikus, először lép pályára a házigazda
francia csapat és Wemby.
Victor Wembanyama, az NBA Év Újonca.
Elképesztő a hangzavar a csarnokban. Izzik a levegő!
27 ezer ember, akik szinte megőrülnek.
Ez a torna csak két hétig tart, úgyhogy muszáj erősen kezdenünk.
Játsszatok úgy, mintha egy 100 méteres sprint lenne.
Fontos,
hogy az első pillanattól kezdve érezzük az identitásunkat és az elszántságot.
Mostantól kezdve hihetetlen élményben lesz részünk. Gyerünk!
Franciák!
Szerintem még nem fogom fel, milyen nagy pillanat ez,
csak az első meccsen fogom majd érzékelni. Ezt tényleg nem könnyű feldolgozni.
Franciaország hazai pályán Brazília ellen. A brazilokkal mindig vigyázni kell,
jó játékosaik vannak, nehéz legyőzni őket.
Nagyon sokat várnak Wembanyamától. Ő egy hatalmas tehetség.
Victor más, mint a többiek, mert olyan dolgokra képes, amikre előtte még soha
- senki. - Franciaország megkezdi olimpiai
szereplését és övék az első labda.
Tud showman lenni, erős, gyors, egyszerűen villámkezű.
Többször is próbálkozott, de nem ment be. Ott a fault és ott a kosár.
Ez kellett a franciáknak. A szurkolók tombolnak.
Senki nem lehet ilyen magas és senki sem lehet ilyen jó. Ő mindkettő.
Lefordul és most be is dobja!
Szuper itt a hangulat. Wembanyama kezd belelendülni.
Már nyolc pontnál jár, ő a legeredményesebb a mezőnyben.
Wemby.
Hát ez hihetetlen!
Soha nem lehettem átlagos. A magasságom miatt.
Mit csinált Victor Wembanyama? Bal kézzel!
Az elmúlt öt vagy hat évben
már nem is akartam beilleszkedni.
Wemby, akinek elsül a keze!
Kivégzi őket! Kivégzi őket a palánk alatt!
Mindig megkapom a kérdést,
hogy milyen érzés ezt vagy azt csinálni vagy hogy meglep-e, hogy ez történt? Nem,
mert ez nem egy pillanat alatt történt. Tizenöt éve dolgozom ezért.
Nem lehet megállítani Victor Wembanyamát! Nem lehet!
Meg akarom változtatni a meccsek menetét, tudom akkor is tudom irányítani a
meccset, ha védekezem.
Olyan dobásokat is blokkolok, amiket más nem tud blokkolni.
Én diktálom a játékot.
A francia válogatott győzelemmel kezdte az olimpiát. Reméljük,
hogy aranyérem lesz a vége!
Amikor először láttam, ő volt a franciák jövője.
De ma már több ennél.
- Ő a kosárlabda jövője. - Őrült vagy.
Egy… egy megvan.
Az a tapasztalatom, hogy az első nehéz győzelmek során
lehet a legtöbbet fejlődni. Ha ez sikerül, még jobbak leszünk.
És nekünk ezt kell tennünk.
Jövő kedden Japán következik. Teljesen más ellenfél, mint Brazília.
Mentálisan is készen kell állnunk arra a meccsre.
Pihenjetek és hétfőn folytatjuk a munkát.
Kék, fehér, piros, franciák!
- Nem, ő rád. - Így, rád?
- Köszi. Hvala. - Hé! Velem nem akarsz?
- De, de. Adok öt dollárt. De, de, barátom. - Nem, nem, nem, nem, nem.
Szerintem minden sportoló, bármit is sportoljon, arról álmodik,
hogy eljuthasson az olimpiára és esetleg nyerjen valamit. Ha aranyat,
az tényleg a csúcs, a legnagyobb dicsőség, amit el lehet érni. És te?
Három húszas megy?
Nekem? Tripla húsz és hetes.
- De csak három nyilad van. - Tripla húsz…
Nem kell. A harmadik oda megy. Tripla húsz és hetes. Mit gondolsz?
Ez meg megy oda!
Hihetetlen.
Nem csak kosárban.
Egy élmény veled üzletelni.
Az első meccsünket az egyesült Államok ellen játsszuk.
Ezért dolgoztunk egész pályafutásunk során és egész életünkben,
hogy ilyen sztárok ellen játszhassunk.
Lehet ez olimpiai sportág? Mit gondolsz? A jövőben?
- Vége. Vége. Ennek vége. - Én nyertem, te majom!
Kapd be!
- Nyertem, nyertem. - Nem, én nyertem.
Nem döntöttük meg a rekordot. Nem, én nyertem. Hat egész nyolc-hat egész öt.
Ez az amerikai csapat minden idők egyik legjobbja. Nagy kihívás lesz számunkra,
de nincs mitől félnünk. Felkészültünk, már csak élveznünk kell a játékot.
Végre itt vagyunk és holnap jön az első meccs.
Ez így van. Az első meccs…
mindig, a legfontosabb.
Az amerikai válogatott ellen játszunk.
Tudom, hogy a szurkolókat és főleg önöket, újságírókat csak az érdekli,
hogy meg tudjuk-e verni az amerikaiakat,
de a többi meccset is le kell játszanunk.
Minden meccsen úgy kell játszanunk, ahogy a holnapin.
Ennyi volt. Köszönöm.
Azt mondtam a srácoknak, hogy ez egy sprint.
Nincs annyi idő, mint az NBA-ben arra,
hogy megnyugodjunk. Itt nincs ilyen.
Mindent azonnal kell csinálni. Ezek a srácok elképesztően rutinosak,
és nemcsak elfogadják a nyomást,
hanem a maguk javára is fordítják.
Akkor a legjobbak, ha fenyegetik őket.
Ebben a csapatban legalább három biztos Hall of Fame-tag játszik.
Nem lehet minket elbizonytalanítani. Gyerekként néztem Kevin Durantet.
Ő csak játszani akar. Mert imádja a kosárlabdát. Ennyi.
Kevin minden idők legjobb férfi olimpiai kosárlabdázója.
Jó újra találkozni és együtt dolgozni vele. Imádja a kosárlabdát, és azt is,
hogy a csapat tagja lehet.
Hölgyeim és uraim, jó reggelt kívánok, köszöntöm önöket…
Az ő elszántsága gyakorlatilag páratlan. Nem volt mindig könnyű élete,
sajnos eléggé rögös volt az útja.
Afroamerikai család volt a miénk, ahol az egyetlen szülő egy
iskolázatlan nő volt, aki tinédzserként alapított családot.
Nem volt túl sok esélyünk. Kudarcra voltunk ítélve,
de mindent megtettem azért,
hogy ne ez legyen a fiam sorsa.
Ezért lett olyan kemény.
Több oka is volt, hogy kosarazni kezdtem. Az a barátság,
amit a srácokkal kötöttünk gyerekként, megmutatja az ember igazi énjét.
A pályán derül ki igazán, milyen ember valaki.
Kevin profi kosárlabdázó akart lenni. Fogalmam sem volt, milyen az,
de mindig többet vártam el tőle, mint az edzői,
akik értettek a kosárlabdához. Ha fel kellett futnia egy dombra,
és az edző azt mondta, „Ötvenszer”. Mire én: „Ötvenszer?
Beülök a kocsimba, olvasok egy könyvet,
te érd el a 150-et vagy a 200-at, én a kocsiban leszek”.
Mérges lett. Azt tettem,
amire úgy éreztem, hogy szüksége van.
Számomra ez volt a lényeg.
Volt, hogy nem élveztem a játékot. Visszagondoltam a gyerekkoromra,
amikor még imádtam játszani. Amikor még nem a győzelem vagy
a vereség volt a lényeg, hanem az, hogy jól kosarazzunk.
Az amerikai válogatott megkezdi menetelését
az esetleges ötödik aranyérem felé, és több MVP is lesz a pályán,
például Steph Curry, aki első olimpiáján szerepel.
Nikola Jokics vezeti az éhes szerbeket, akik meg akarják lepni
az amerikaiakat itt, Franciaországban.
- Mit dob majd Kevin Durant? - Kosarat! Kosarat!
Élvezem, hogy a legjobbakkal játszhatok.
Mind ugyanolyan jók és ugyanazokat a dolgokat élték át a ligában,
és mind ugyanazt akarják elérni. Ritka, ha ilyen emberek jönnek össze, főleg,
ha 12 ilyen ember. Úgy éreztem, ez tényleg a legmagasabb szint,
most már mindig ezt akarom. Ha egész nap együtt vagyunk,
az elmondhatatlanul szoros köteléket jelent. Az ember érzi az energiát. És…
ezért imádom ezt annyira.
A labda az amerikaiaké, kezdődik a meccs.
12 NBA-kezdőjátékos és bajnok. Mindannyian megérdemelnék,
hogy kezdők legyenek. De ez egy kéthetes torna.
Mindenkinek be kell tennie valamit a közösbe, kivétel nélkül.
Kevin Durant, a legjobb amerikai pontszerző az olimpiákon.
Kevin egy vádlisérüléssel bajlódott. egy hónapja nem játszott.
Kevin Durant, aki egy felkészülési mérkőzésen
sem játszott, a kispadon kezd.
Tisztelem annyira a játékot, hogy hallgassak az edzőre
- és mindig azt tegyem, amit ő kér tőlem. - Jokics máris elkezd varázsolni.
Azt mondtam neki, azt csinálom, amit kér. Ha azt kéri, kezdjek, kezdek, de ha a
- padra ültet, szó nélkül leülök a padra. - Egy jó betörés Avramovicstól.
Most pedig Dobrics labdát szerez és bedobja.
Nagyszerűen kezdi a mérkőzést Szerbia.
Ott ültem a padon és próbáltam nem sokat agyalni.
Igyekeztem mentálisan a topon lenni.
Adebayo dobása rövid, és a lepattanó megint a szerbeké.
Dobrics végigviszi és felteszi. A szerbek élesebbnek tűnnek.
Kevin, jó? Kevin! Kevin!
És itt van Kevin Durant.
Minden egyes olimpián az ellenfelek rémálma volt.
Ki, vissza és bent van. A padról beszállva megkezdi
a pontgyártást.
Ha ebben a csapatban hibázol, megasztárok ülnek a padon,
akik bármikor a helyedre lépnek. Ezért van az emberben egy kis félsz,
hogy „tökéletesnek kell lennem”. Nekem mindig a maximumot kell nyújtanom,
úgyhogy nem kell külön készülnöm erre, mert mindig ez van.
Próbálok a lehető legegyszerűbben játszani.
Ha üresen vagyok, rádobom.
- Kettőből kettő. - Ha nem, akkor passzolok. Ha ketten
vannak ott, gyorsan továbbteszem a labdát.
Úgy érzem, egy kicsit óvatosabbnak
kell lennünk Kevinnel.
Most jön vissza a sérüléséből. Bár most jól megy neki.
Úgy éreztem, adhat nekünk valamit. Nem hiszem,
hogy bárki más képes lett volna így felpörögni.
Hogy hívják? Hogy hívják? Mindenki tudja, ki ő.
- Mindenki tudja. - Az igen!
Nagyszerű érzés látni, hogy a labda bemegy a gyűrűbe.
Durant Jokics felett, ez igen! Kevin Durant könyörtelen!
Van, akinek kell a labda. Vannak kiegészítő játékosok, rájuk is szüksége
van a csapatnak. Ő mindkettő egyszerre. KD-nek kell egy labda és egy tükör, és meg
- fogja verni KD-t. Ő egy zseni. - Kevin Durant. Bumm!
- Láttunk valaha ehhez hasonlót? - Egy hónap alatt egyszer játszott, erre
kimegy a pályára és megmutatja, amit csak Kevin Durant tud!
Kétpontos lesz, ha bemegy, Durant rádobja. Oké. Oké.
Kevin Durant-nek minden bemegy!
Az igen! Kibaszott jó. Kibaszott jó.
Az amerikai csapat simán győz.
A végeredmény Egyesült Államok-Szerbia 110-84.
Nem sétálhatok az aranyérmekkel a nyakamban.
De az emlékeket, a tapasztalatot,
az utazást, a repülőutakat,
a buszutakat, az edzéseket…
Ezeket minden nap magammal vihetem. De az érmek nincsenek a zsebemben,
vagy a nyakamban minden nap.
Jogos a kérdés, hogy ő-e a legjobb dobó a
válogatott történetében.
De magammal viszem az átélt élményeket, a történeteket és a tudást,
amit az évek során szereztem. Ez tényleg sokat segít.
Lehetetlen, hogy ennyire jó legyen, de mindannyian látjuk már egy ideje.
Kinéztem a lelátóra, ott volt 27 ezer ember
a világ minden tájáról.
Mind a kosárlabda miatt jöttek, ezt elképesztő volt látni, tényleg.
Ha segíthetek összehozni az embereket, akkor meg fogom tenni.
- Látszik, mit jelent ez neked. - Hát persze. Persze, mert… olyan helyen
nőttem fel, ahol az emberek nem beszélgetnek egymással, és…
Annyi gyűlölet van a világban…
Ha az emberek nevetnek és viccelődnek egy játék miatt, az nagyon jó.
El is érzékenyültem.
Sajnálom. Bocs. Ezt olyan jó látni, az emberek rengeteget utaztak azért,
hogy lássák a kedvenceiket játszani az olimpián. Pénzt áldoznak rá,
elhozzák a családjukat, ez hihetetlen.
A játék mentette meg az életem… ez húzta ki a családomat a szarból,
ezért nagyon hálás vagyok. Tényleg.